wickkiey/tamil-wikipedia-markdown huggingface dataset:
# குனுங் இராயா பச்சைப் பல்லி


**குனுங் இராயா பச்சைப் பல்லி** (*Bronchocela rayaensis-புரோன்கோசெலா இராயன்சிசு*) என்பது ஓந்திச் சிற்றினமாகும். இது மலாய் தீபகற்பத்தில் மட்டுமே காணப்படும் அகணிய உயிரியாகும். மலேசியா தீபகற்பத்தின் வடமேற்குப் பகுதியான கெதாவில் லங்காவி<nowiki/>லும் தெற்கு தாய்லாந்தில் புக்கெட் மாகாணம், பாங் நாகா மாகாணங்களிலும் காணப்படுகிறது.
# அம்மோனியம் டெட்ராதயோடங்சுடேட்டு



**அம்மோனியம் டெட்ராதயோடங்சுடேட்டு** (*Ammonium tetrathiotungstate*) என்பது (NH<sub>4</sub>)<sub>2</sub>WS<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  

## தயாரிப்பு
65-70°செல்சியசு வெப்பநிலையில் டங்சுடிக்கு அமிலம், அம்மோனியா மற்றும் ஐதரசன் சல்பைடு ஆகியவற்றை நீர் குளியல் ஒன்றில் வினைபுரியச் செய்வதன் மூலம் அம்மோனியம் டெட்ராதயோடங்சுடேட்டு சேர்மத்தை தயாரிக்கலாம்.:  

::H<sub>2</sub>WO<sub>4</sub> + 2NH<sub>3</sub>*H<sub>2</sub>O + 4H<sub>2</sub>S -> (NH<sub>4</sub>)<sub>2</sub>WS<sub>4</sub> + 6H<sub>2</sub>O  

## இயற்பியல் பண்புகள்
அம்மோனியம் டெட்ராதயோடங்சுடேட்டு மஞ்சள் நிறத்திலிருந்து ஆரஞ்சு நிறம் வரையிலான படிகங்களாக உருவாகிறது. இச்சேர்மம் நீரில் கரையும்.  

அம்மோனியம் டெட்ராதயோடங்சுடேட்டு வெப்பத்தின் கீழ் சிதைவடைந்து 170-280° செல்சியசு வெப்பநிலையில் தங்குதன் முச்சல்பைடையும், 260-500° செல்சியசு வெப்பநிலையில் தங்குதன் இருசல்பைடையும் உருவாக்குகிறது.  

## பயன்கள்
பொருளறிவியல் துறையிலும் வினையூக்கியாகவும் அம்மோனியம் டெட்ராதயோடங்சுடேட்டு பயன்படுத்தப்படுகிறது.
# மெத்திலமோனியம் பார்மேட்டு



**மெத்திலமோனியம் பார்மேட்டு** (*Methylammonium formate*) என்பது C<sub>2</sub>H<sub>7</sub>NO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். அயனித் திரவமான இச்சேர்மத்தில் மெத்திலமோனியம் (CH<sub>3</sub>NH<sub>3</sub><sup>+</sup>) நேர்மின் அயனியாகவும் பார்மேட்டு (HCOO<sup>–</sup>) எதிர்மின் அயனியாகவும் சேர்ந்துள்ளன. இந்த உப்பை மெத்திலமீன் (CH<sub>3</sub>NH<sub>2</sub>) மற்றும் பார்மிக் அமிலம் (HCOOH) ஆகியவற்றுக்கு இடையேயான வினையின் மூலம் உருவாக்க முடியும். இச்சேர்மம் அம்மோனியம் உப்பு மற்றும் பார்மேட் உப்பு இரண்டின் பண்புகளையும் கொண்டுள்ளது. தண்ணீரில் கரையும். அதே போல் மற்ற முனைவுக் கரைப்பான்களிலும் கரையும்.
# உலவாக்கிழி அருளிய படலம்


**உலவாக்கிழி அருளிய படலம்** என்பது சைவ சமய நூலான திருவிளையாடல் புராணத்தின் 31ஆம் படலமாகும் இது கூடல் காண்டத்தில் இடம் பெற்றுள்ளது இதில் 1705 முதல் 1723 வரை பாடல்கள் இடம்பெற்றுள்ளன  
## கதை
குலபூஷண பாண்டியன் செல்வங்களை அற வழியில் செலவிட்டான், நெறி தவறாது பூஜைகளை மேற்கொண்டு வந்ததால் தானே சிறந்த பக்தன் என்ற எண்ணம் இதனால் அந்தணர்களையும் அறிவில் சிறந்த பெரியோர்களையும் மதிக்க தவறியதால் அவர்கள் நாட்டை விட்டு வெளியேறினர்  
### இறைவன் உலவாக்கிழி அருளல்
நாட்டில் மழைப் பெய்த்து பசி பட்டினியால் மக்கள் துன்புற்றனர் இதனால் மன்னன் வருத்தமுற்று சொக்கநாதரிடம் முறையிட்டான் பின் அரண்மனையில் தூக்கமில்லாமல் புரண்டுக் கொண்டிருந்தான் அப்போது யாரோ கையில் ஏதோ வைத்தது போல் இருந்தது ஏதோ ஒரு குரல் கேட்டது *இதோ உலவாக்கிழி இது அள்ள அள்ள குறையாது இதை வைத்து வறுமையை தீர்த்துக்கொள்* என்றது அக்குரல், திடுக்கிட்டு எழுந்தான் மன்னன், கையில் ஒரு பொற்கிழி இருந்தது  
#### உண்மை உணர்ந்த மன்னன்
வறுமை தீர லழி கிடைத்து விட்டது தான் செய்த தவறு என்னவென்று தெரியவில்லையே என்று வருந்தியபடி கண்ணயர்ந்தான் மன்னன், கனவில் ஒரு குரல் கேட்டது *குலபூஷணா தானே சிறந்த பக்தன் என்ற எண்ணம் கொண்டாயே, பக்தனுக்கு இது முறையாகுமா? இதை உணர்த்த தான் இவ்வாறு செய்தேன்* என்றது அக்குரல் கண் விழித்த மன்னன் தன் தவறை உணர்த்த இறைவன் செய்த செயல் இது என்று உணர்ந்தான், மறுநாள் பொற்கிழியை பட்டுத் துணில் வைத்து பூஜை செய்து மக்களை வரவழைத்து பொன்னும் பொருளும் கொடுத்தான் அந்தணர்களையும் பெரியோர்களையும் தன் தவறை பொறுத்தருளும்படி வேண்டினான், நாடு செழித்து பழைய நிலைக்கு வந்தது
# சுவான் மோக்



**சுவான் மொக்கபாலரம்** (*Suan Mokkhaphalaram*) பொதுவாக **சுவான் மோக்** என அழைக்கப்படும் இது தாய்லாந்தின் சூரத் தானியில் உள்ள ஆம்போ சாயாவில் உள்ள ஒரு தேரவாத பௌத்த மடாலயம். ஆகும். யோகா, தியானம் ஆகியவற்றின் மையமான இது 1932 ஆம் ஆண்டு பிக்குவும், சமூக சீர்திருத்தவாதியுமான புத்ததாச பிக்குவால் நிறுவப்பட்டது. அவர் சமூக ஈடுபாடுள்ள பௌத்தத்தின் பிரதிநிதியாகவும் முன்னோடியாகவும் இருந்தார்.  

இந்தத் தளம் கிட்டத்தட்ட 50 ஹெக்டேர் பரப்பளவைக் கொண்டுள்ளது. பெரும்பாலும் காடுகளால் சூழப்பட்டுள்ளது.  

## வரலாறு
அந்த நேரத்தில் இந்தபாஞ்சியோ என்ற மதப் பெயரைக் கொண்டிருந்த புத்ததாசா (பிறப்பு: நுவாம் பனிட், 1906–1993), 1932 ஆம் ஆண்டில் தலைநகர் பேங்காக்கிற்கு கோட்பாட்டுப் பயிற்சிக்காக சென்ற இவர் தனது பயிற்சியை பாதியிலேயே கைவிட்டுவிட்டு தெற்கு தாய்லாந்திலுள்ள தனது சொந்த ஊருக்குத் திரும்பி, தனது பிறந்த இடமான பும்ரியாங்கிற்கு அருகிலுள்ள ஒரு கைவிடப்பட்ட மடாலயத்திற்கு ( வாட் ) குடிபெயர்ந்தார். தர்மத்தைப் பின்பற்றுவதற்கு இயற்கையான சூழல் உகந்தது என்று அவர் நம்பினார். தாய்லாந்தின் வன மரபில் இருக்கும் மடங்களைப் போலல்லாமல், இவர் ஒரு முக்கிய துறவியின் போதனைகள் மற்றும் தியானத் திறன்களைப் பின்பற்ற விரும்பவில்லை, மாறாக கௌதம புத்தரின் தம்மம் மற்றும் விநயத்தை மட்டுமே பின்பற்ற விரும்பினார். அவர் படிப்பு மற்றும் பயிற்சியை எதிரெதிர்களாகப் பார்க்கவில்லை, மாறாக நிரப்புகளாகப் பார்த்தார். பல நூற்றாண்டுகளாக சங்கத்தினரை நகரத் துறவிகள் என்று வேறுபடுத்தி, அவர்கள் படித்து, சடங்குகளைச் செய்து, ஒதுங்கி, துறவியாக, தியானம் செய்யும் காட்டுத் துறவிகள் என்று வேறுபடுத்திக் காட்டியதை அவர் ஒழிக்க முயன்றார்.  

1940களின் முற்பகுதியில், அசல் சுவான் மோக் மிகவும் நெரிசலானதால், அதை வேறு இடத்திற்கு மாற்ற வேண்டியிருந்தது. அருகிலுள்ள காட்டில் ஒரு சிறிய ஆறு செல்லும் இடத்தில் தாது கோபுரத்தின் எச்சங்கள் காணப்பட்ட பகுதியில் இரண்டாம் சுவான் மோக் (வாட் தான் நாம் லாயில் ("பாயும் நீரின் கோயில்") 1942 ஆம் ஆண்டு நிறுவப்பட்டது. இரண்டு ஆண்டுகளுக்குப் பிறகு அந்தச் சமூகம் அங்கு நிரந்தரமாக குடிபெயர்ந்தது.  

புத்ததாசரின் தத்துவத்தில் ஆர்வமுள்ளவர்களையும், அவரது கொள்கைகளைப் பின்பற்றுபவர்களையும், உள்நாட்டிலும் வெளிநாட்டிலும் உள்ள அனைத்து சமூக வகுப்பினரிடமிருந்தும் சுவான் மோக் ஈர்த்தது. 1972 ஆம் ஆண்டில், வச்சிரயான பௌத்தத்தின் 14வது தலாய் லாமாவான டென்சின் கியாட்சோ, சுவான் மோக்கிற்கு இங்கு கற்பிப்பதற்காக வருகை தந்தார். 1989 ஆம் ஆண்டில் இந்த வசதி கணிசமாக விரிவுபடுத்தப்பட்டு ஒரு பன்னாட்டு தியான மையம் உருவாக்கப்பட்டது. கன்னியாஸ்திரிகளுக்கு ஒரு தனி மையமும் அமைக்கப்பட்டது. புத்ததாசர் 1993 இல் சுவான் மோக்கில் இறந்தார்.
# மகராகாத் கிழக்கு சட்டமன்றத் தொகுதி


**மகராகாத் கிழக்கு சட்டமன்றத் தொகுதி** (*Magrahat Purba Assembly constituency*) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. மகராகாத் கிழக்கு, ஜெய்நகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | நமீதா சகா | Rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 |  |  |  |
## தேர்தல் முடிவுகள்
### 2021
# சிறுநீரகத்துளை

**சிறுநீரகத்துளை** (*Nephridiopore*) என்பது நுண்சிறுநீரகத்தின் ஒரு பகுதியாகும். நெப்ரீடியத்துளை, நெப்ரிடியோபோர், கழிவுத்துளை என்ற பெயர்களாலும் இது அழைக்கப்படுகிறது. தட்டைப் புழுக்கள், வளைதசைப் புழுக்கள் போன்ற பல உயிரினங்களில் இப்பகுதி காணப்படுகிறது. பல்சுனைப்புழுக்கள் பொதுவாக சிறுநீரகத்துளை வழியாகச் தங்கள் இனச்செல்களை சூழல் மண்டலத்தில் வெளியிடுகின்றன.  

சிறுநீரகத்துளைகள் மனிதர்களின் சிறுநீரகத்தில் காணப்படும் நெப்ரான்கள் என்ற சிறுநீரக நுண்குழாய்கள் அல்லது சிறுநீர்க் குழாய்களை ஒத்த தன்மை கொண்டவையாகும். சிறுநீரகத்துளைகள் வயிற்றுப் பகுதியில் உள்ளன. நுண்சிறுநீரகம் ஒரு நீண்ட சுருண்ட குழாய் போன்ற நெஃப்ரோசுடோம் எனப்படும் சிறுநீரக வாயையும் சிறுநீரகத்துளை எனப்படும் மற்றொரு திறப்பையும் கொண்டுள்ளது. உடல் திரவங்கள் சிறுநீரக வாய் வழியாக வடிகட்டப்பட்டு சுருண்ட குழாய் அமைப்பு வழியாக அனுப்பப்படுகின்றன. அத்தியாவசியப் பொருட்கள் செயலியல் உள்ள வழிமுறைகள் மூலம் மீண்டும் உறிஞ்சப்படுகின்றன. கழிவுப்பொருட்கள் குழாயின் உட்குழலுக்குள் மீண்டும் சுரக்கப்படுகின்றன. இதன் விளைவாக வெளியேறும் திரவம் சிறுநீர் சிறுநீரகத்துளை வழியாக வெளியேற்றப்படுகிறது.
# பாம்பே ஹவுஸ்


***பாம்பே ஹவுஸ்*** (*Bombay House*), இந்தியாவின் மகாராட்டிரம் மாநிலத்தின் தெற்கு மும்பை நகரத்தில் 4 தளங்களுடன் கூடிய நூறு ஆண்டுகள் கண்ட பழமையான வரலாற்றுச் சிறப்பு மிக்க கட்டிடம் ஆகும். இதனை 1924ஆம் ஆண்டில் நிறுவியவர் டாட்டா குழுமம் மற்றும் டாட்டா​ சன்ஸ் நிறுவனங்களின் முன்னோடியான தோரப்ஜி டாட்டா ஆவார். இக்கட்டிடத்தில் தற்போதும் டாடா குழுமத்தின் தலைமை அலுவலகம் செயல்படுகிறது.மேலும் இக்கட்டிடத்தில் டாட்டா குழுமத் தலைவர் மற்றும் இயக்குநர்களின் அலுவலகங்கள் செயல்படுகிறது.  

பாம்பே ஹவுஸ் கட்டிடத்தில் உட்புறப் பகுதிகள் பல ஆண்டுகளாக மாற்றம் இன்றி செயல்பட்டது .ஜெ. ர. தா. டாட்டா பாம்பே ஹவுஸ் கட்டிடத்தின் ஒரு மூலையில் தனது அலுவலகத்தை அமைத்துச் செயல்பட்டார். 1991ஆம் ஆண்டில் ரத்தன் டாட்டாவும் அதே அறையை தனது அலுவலகமாகக் கொண்டார்.  

9 பிப்ரவரி 2011 அன்று பாம்பே ஹவுஸ் கட்டிடத்தின் தரை தளத்தில் பெரும் தீ சூழ்ந்து கொண்டது.இத்தீவிபத்தில் மூன்று பேர் இறந்தனர் மற்றும் ஒருவர் காயமடைந்தார்.  

டாட்டா மோட்டார்ஸ் , டாட்டா ஸ்டீல், டாட்டா கெமிக்கல்ஸ், டாட்டா பவர், டாட்டா கன்சல்டன்சி சர்வீசஸ். மற்றும் டிரெண்ட் நிறுவனம் ஆகியவற்றின் தாய் நிறுவனமாக டாட்ட்டா சன்ஸ் நிறுவனத்தின் அலுவலகம் பாம்பே ஹவுஸ் கட்டிடத்தில் செயல்படுகிறது.
# மகராகாத் மேற்கு சட்டமன்றத் தொகுதி


**மகராகாத் மேற்கு சட்டமன்றத் தொகுதி** (Magrahat Paschim Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. மகராகாத் மேற்கு, மதுராப்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | கியாசுதீன் முல்லா | Rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 |  |  |  |
## தேர்தல் முடிவுகள்
### 2021
# சரக்கு மற்றும் சேவை வரிக் குழு

**சரக்கு மற்றும் சேவை வரிக் குழு**, இந்தியாவில் சரக்கு மற்றும் சேவை வரியை நடைமுறைப்படுத்துவதற்காக இந்திய அரசியலமைப்பு பிரிவு 279 A மற்றும் 279A (1) திருத்த மசோதாவை நாடாளுமன்றத்தில் அறிமுகப்படுத்தப்பட்டு, ஆகஸ்ட் 03, 2016 அன்று மாநிலங்களவையிலும், ஆகஸ்ட் 08, 2016 அன்று மக்களவையிலும் நிறைவேற்றப்பட்டது. அரசியலமைப்பு திருத்த மசோதாவிற்கு ஆதரவாக 15க்கும் மேற்பட்ட மாநிலங்களால் தீர்மானங்கள் நிறைவேற்றப்பட்டது, அதன் பிறகு இந்தியக் குடியரசுத் தலைவர் செப்டம்பர் 8, 2016 அன்று “அரசியலமைப்பு (101வது சட்டத் திருத்தம்) சட்டம், 2016” க்கு ஒப்புதல் அளித்தார். அன்று முதல் சரக்கு மற்றும் சேவை வரிக் குழு உருவாக்கப்பட்டதாக அறிவிக்கப்பட்டது.இந்திய அரசு சரக்கு மற்றும் சேவை வரியை 15 செப்டம்பர் 2017 அன்று நாடு முழுவதும் நடைமுறைப்படுத்தியது.  

இந்தியப் பிரதமர் நரேந்திர மோதி தலைமையிலான மத்திய அமைச்சரவைக் குழு 12 செப்டம்பர் 2016 அன்று சரக்கு மற்றும் சேவை வரிக் குழுவை அமைப்பதற்கு ஒப்புதல் வழங்கியது. பின்வரும் விவரங்களின்படி சரக்கு மற்றும் சேவை வரிக் குழு அதன் செயலகத்தை அமைத்துக் கொண்டது.  

(அ) திருத்தப்பட்ட அரசியலமைப்பின் பிரிவு 279A இன் படி சரக்கு மற்றும் சேவை வரிக் குழுவை உருவாக்குதல்.  
ஆ) புது தில்லியில் ஜிஎஸ்டி வரிக் குழுவின் செயலகத்தை அமைத்தல்.  
(இ) ஜிஎஸ்டி குழுவிற்கு இந்திய அரசின் வருவாய்த் துறையின் செயலாளர் ஒருவரை செயலராக நியமித்தல்  
(ஈ) ஜிஎஸ்டி குழுவின் அனைத்து நடவடிக்கைகளுக்கும் நிரந்தர அழைப்பாளராக (வாக்களிக்காத) மத்திய கலால் மற்றும் சுங்க வாரியத்தின் தலைவரைச் சேர்த்தல்,  
(இ) ஜிஎஸ்டி குழு செயலகத்தின் கூடுதல் செயலர் பதவிக்கு இந்திய அரசின் கூடுதல் செயலரை நியமித்தல். ஜிஎஸ்டி குழு செயலகத்தில் இந்திய அரசின் இணைச்செயலர் மட்டத்தில் நான்கு ஆணையர் பதவியிடங்கள் உருவாக்குதல். ஜிஎஸ்டி குழு செயலகத்தின் தொடர்ச்சியான பணிகளுக்கான முழுச் செலவுகளை இந்திய அரசே ஏற்கும் என மத்திய அமைச்சரவைக் குழு முடிவு செய்தது.  

ஜிஎஸ்டி குழு செயலகம் இந்திய அரசு மற்றும் மாநில அரசுகள் இரண்டிலிருந்தும் பிரதிநிதித்துவப்படுத்தப்பட்ட அதிகாரிகளால் நிர்வகிக்கப்படும். திருத்தப்பட்ட அரசியலமைப்பின் பிரிவு 279A-இன் படி, மத்திய மற்றும் மாநிலங்களின் கூட்டு மன்றமாக இருக்கும் சரக்கு மற்றும் சேவை வரிக் குழுவில் பின்வரும் உறுப்பினர்கள் கொண்டிருப்பர்:  

- இந்தியாவின் நிதியமைச்சர் - தலைவர்
- மத்திய நிதி வருவாய்க்கு பொறுப்பான மத்திய இணை அமைச்சர் - உறுப்பினர்
- மாநில மாநிலஅமைச்சர் அல்லது ஒவ்வொரு மாநில அரசாலும் பரிந்துரைக்கப்பட்ட வேறு எந்த அமைச்சரும்

## சரக்கு மற்றும் சேவை வரிக் குழுவின் ஆலோசனைகள்
அரசமைப்பு பிரிவு 279A (4)ன் படி, சரக்கு மற்றும் சேவை வரி தொடர்பான முக்கியமான பிரச்சினைகள், வரிக்கு உட்பட்ட அல்லது விலக்கு அளிக்கக்கூடிய பொருட்கள் மற்றும் சேவைகள், மாதிரி சரக்கு மற்றும் சேவை வரிச் சட்டங்கள், இயற்கை பேரழிவுகள்/பேரழிவுகளின் போது கூடுதல் வளங்களை உயர்த்துவதற்கான சிறப்பு விகிதங்கள், சில மாநிலங்களுக்கான சிறப்பு ஏற்பாடுகள் போன்றவற்றில், சரக்கு மற்றும் சேவைக் குழ மத்திய மற்றும் மாநில அரசுகளுக்குப் பரிந்துரைகளை வழங்கும்.
# ஒன்றிய அமைச்சரவைக் குழு



**மத்திய அமைச்சரவைக் குழு**, என்பது இந்தியப் பிரதமர் தலைமையிலான அமைச்சர்களைக் கொண்ட இந்திய அரசின் முதன்மை நிர்வாக அமைப்பாகும். அமைச்சரவைக் குழுவில் ஆய (காபினெட்) அமைச்சர்கள் மட்டும் உறுப்பினர்களாக இருப்பர். இக்குழுவில் இணை அமைச்சர்கள் மற்றும் துணை அமைச்சர்கள் அங்கம் வகிப்பதில்லை. இந்தியக் குடியரசுத் தலைவரால் நியமிக்கப்படும் அமைச்சரவைக் குழுவின் செயலாளராக இந்திய அமைச்சரவைச் செயலாளர் இருப்பர். அமைச்சரவைக் குழு இந்தியக் குடியரசுத் தலைவரின் செயல்பாடுகளை நிறைவேற்ற உதவுவதற்கும் ஆலோசனை வழங்குவதற்கும் உதவுகிறது. இந்திய அரசின் அமைச்சகங்களுக்கு அமைச்சரவைக் குழுவின் அமைச்சர்கள் தலைவர்களாக இருப்பர். இந்தியப் பிரதமர் நரேந்திர மோதி தலைமையில் தற்போது 71 உறுப்பினர்களைக் கொண்ட அமைச்சரவைக் குழு செயல்படுகிறது. அமைச்சரவைக் குழு மக்களவைக்கு பதிலளிக்கும் கடமை கொண்டுள்ளது.  

மத்திய அமைச்சரவைக் குழு இந்திய அரசின் உச்ச முடிவெடுக்கும் அமைப்பாகும். இது இந்திய அரசில் முக்கியமான அமைச்சகங்கள் மற்றும் துறைகளைக் கையாளும்.  
## ஒழுங்குமுறை
அரசிலமைப்பு பிரிவு 75 (3) இன் படி, அமைச்சரவைக் குழு, இந்திய நாடாளுமன்றத்தின் மக்களவைக்கு கூட்டாக பொறுப்பு ஏற்கவேண்டும். மக்களவையின் நம்பிக்கையை இழந்த பிரதம அமைச்சர், புதிய அமைச்சரவையை உருவாக்குவதற்கு வசதியாக பதவி விலக வேண்டும்.  

பிரிவு 78 (c) இன் படி அமைச்சரவைக் குழுவால் பரிசீலிக்கப்படாமல், எந்த ஒரு அமைச்சரும், எந்த முடிவையும் எடுக்க முடியாது.  

இந்திய அரசியலமைப்பின் படி, அமைச்சரவைக் குழுவில் உள்ள மொத்த அமைச்சர்களின் எண்ணிக்கை மக்களவையின் மொத்த உறுப்பினர்களின் எண்ணிக்கையில் 15% ஐ விட அதிகமாக இருக்கக்கூடாது. அமைச்சர்கள் நாடாளுமன்ற உறுப்பினர்களாக இருக்க வேண்டும். மேலும் தொடர்ச்சியாக ஆறு மாதங்கள் நாடாளுமன்றத்தின் எந்த அவையிலும் உறுப்பினராக இல்லாத எந்தவொரு அமைச்சர் தானாகவே தனது அமைச்சர் பதவியை இழப்பார்.  
## தரவரிசை
கீழே கொடுக்கப்பட்டுள்ளபடி, தரவரிசையின் இறங்கு வரிசையில் ஐந்து பிரிவுகளில் அமைச்சர்கள் இருப்பர்:  

- இந்தியப் பிரதமர் - அமைச்சரவைக் குழுவின் தலைவர்.
- துணைப் பிரதமர் (பதவி இருந்தால்): பிரதமராக இல்லாதபோது அல்லது துணைப் பிரதமர் அமைச்சரவைக் குழுவிற்கு தலைமை தாங்குவார்.
- ஆய அமைச்சர் (கேபினட் அமைச்சர்): மத்திய அமைச்சரவை உறுப்பினர்; ஒரு அமைச்சகத்தை வழிநடத்துபவர்.
- இணை அமைச்சர் (தனிப் பொறுப்பு): ஒரு அமைச்சரவைக் குழுவில் உள்ள அமைச்சரிடம் அறிக்கை அளிக்காத இளைய அமைச்சர்.
- இணை அமைச்சர் (MoS): ஒரு மூத்த அமைச்சருக்கு அறிக்கை அளிக்கும் இணை அமைச்சர், வழக்கமாக குறிப்பிட்ட அமைச்சகத்தில் ஒரு குறிப்பிட்ட பொறுப்பை ஏற்பவர்.

அமைச்சரவைக் குழுக் கூட்டங்களில் இராஜங்க அமைச்சர்கள் கலந்து கொள்ள அனுமதி இல்லை.  

## நியமனம்
அரசமைப்பு பிரிவு 75 இன் படி, பிரதமரின் ஆலோசனையின் பேரில் ஒரு அமைச்சர் குடியரசுத் தலைவரால் நியமிக்கப்படுகிறார் மற்றும் குடியரசுத் தலைவரின் விருப்பம் உள்ள வரை செயல்படுகிறார்.  

## இதனையும் காண்க
- இந்தியக் குடியரசின் 18வது அமைச்சரவை
# வைரத் துறைமுகம் சட்டமன்றத் தொகுதி


**வைரத் துறைமுகம் சட்டமன்றத் தொகுதி** (Diamond Harbour Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. இது வைரத் துறைமுகம் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | அப்துல் குய்யோம் முல்லா | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1972 | தௌலத் அலி சேக் | இந்திய தேசிய காங்கிரசு</br> |  |
| 1977 | அப்துல் குய்யோம் முல்லா | rowspan=4 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 |  |  |  |
| 1987 |  |  |  |
| 1991 |  |  |  |
| 1996 | தௌலத் அலி சேக் | இந்திய தேசிய காங்கிரசு</br> |  |
| 2001 | ரிசி ஆல்தர் | rowspan=2 | இந்தியப் பொதுவுடமைக் கட்சி (மார்க்சிஸ்ட்)</br> |
| 2006 |  |  |  |
| 2011 | தீபக் குமார் ஆல்டர் | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | பன்னாலால் ஆல்டர் | } |  |
## தேர்தல் முடிவுகள்
### 2021
# பலதா சட்டமன்றத் தொகுதி


**பலதா சட்டமன்றத் தொகுதி** (Falta Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. பலதா, வைரத் துறைமுகம் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | சோதிசு ராய் | இந்தியப் பொதுவுடமைக் கட்சி (மார்க்சிஸ்ட்) |  |
| 1972 | மோகினி மோகன் பருய் | இந்திய தேசிய காங்கிரசு |  |
| 1977 | நேமை சந்திர தாசு | rowspan=4 | இந்தியப் பொதுவுடமைக் கட்சி (மார்க்சிஸ்ட்) |
| 1982 |  |  |  |
| 1987 | ஆர்த்தி தாசு குப்தா |  |  |
| 1991 |  |  |  |
| 1996 | சுதிர் பட்டாச்சார்ஜி | இந்திய தேசிய காங்கிரசு |  |
| 2001 | தமோனாசு கோசு | அகில இந்திய திரிணாமுல் காங்கிரசு |  |
| 2006 | சந்தன கோசுதோசுதிதர் | இந்தியப் பொதுவுடமைக் கட்சி (மார்க்சிஸ்ட்) |  |
| 2011 | தமோனாசு கோசு | rowspan=2 | அகில இந்திய திரிணாமுல் காங்கிரசு |
| 2016 |  |  |  |
| 2021 | சங்கர் குமார் நசுகர் | } |  |
## தேர்தல் முடிவுகள்
### 2021
# சாட்காச்சியா சட்டமன்றத் தொகுதி


**சாட்காச்சியா சட்டமன்றத் தொகுதி** (Satgachhia Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மாவட்டத்தில் அமைந்துள்ளது. இது வைரத் துறைமுகம் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர்}} |
| --- | --- |
# பிசுணுபூர், தெற்கு 24 பர்கானா சட்டமன்றத் தொகுதி


**பிசுணுபூர், தெற்கு 24 பர்கானா சட்டமன்றத் தொகுதி** (Bishnupur, South 24 Parganas Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. பிசுணுபூர், வைரத் துறைமுகம் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | திலீப் மோந்தல் | Rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 |  |  |  |

## தேர்தல் முடிவுகள்
### 2021
# இதழியல் ஒளிப்படவியல்

யில் சனவரி 21, 2021 அன்று வாஷிங்டன் டி.சி.யில் உள்ள வாஷிங்டன் நினைவுச்சின்னத்தைப் பார்க்கும் ஒரு தேசிய காவல்படை வீரரின் ஒளிப்படம்.]]  
**இதழியல் ஒளிப்படவியல்** அல்லது **ஒளிப்பட இதழியல்** *(Photojournalism)* என்பது ஒளிப்படங்களைப் பயன்படுத்தி செய்திகளைச் சொல்லும் ஊடகவியல் ஆகும். இது பொதுவாக நிலையான ஒளிப்படங்களை மட்டுமே குறிக்கிறது, ஆனால் ஒளிபரப்பு இதழியலில் பயன்படுத்தப்படும் நிகழ்படங்களையும் குறிக்கலாம். ஒளிப்பட இதழியல் என்பது ஒளிப்படத்தின் பிற நெருங்கிய பிரிவுகளிலிருந்து *(ஆவணப்பட புகைப்படம் எடுத்தல், சமூக ஆவணப்பட ஒளிப்படவியல் , போர் ஒளிப்படவியல், தெருவீதி ஒளிப்படவியல் மற்றும் பிரபல ஒளிப்படவியல் போன்றவை)* வேறுபடுகிறது, இது ஒரு கதையை கண்டிப்பாக பத்திரிகை ரீதியாகச் சொல்லும் நேர்மையான மற்றும் பாரபட்சமற்ற அணுகுமுறையைக் கோரும் ஒரு கடுமையான நெறிமுறை கட்டமைப்பைக் கொண்டுள்ளது. ஒளிப்பட இதழாளர்கள் செய்தி ஊடகங்களுக்கு பங்களிக்கிறார்கள், மேலும் சமூகங்களை ஒருவருக்கொருவர் இணைக்க உதவுகிறார்கள். அவர்கள் நன்கு அறிந்தவர்களாகவும் அறிவுள்ளவர்களாகவும் இருக்க வேண்டும், மேலும் தகவல் மற்றும் பொழுதுபோக்கு ஆகிய இரண்டையும் கொண்ட ஆக்கப்பூர்வமான முறையில் செய்திகளை வழங்க வேண்டும்.  

ஒரு எழுத்தாளரைப் போலவே, ஒரு ஒளிப்படப் பத்திரிகையாளரும் ஒரு செய்தியாளர் ஆவர், ஆனால் அவர்கள் பெரும்பாலும் உடனடியாக முடிவுகளை எடுக்க வேண்டும் மற்றும் ஒளிப்படக்கருவி உள்ளிட்ட ஒளிப்பட உபகரணங்களை எடுத்துச் செல்ல வேண்டும், பெரும்பாலும் உடனடி இயல்பியல் வழி ஆபத்து, மோசமான வானிலை, பெரிய கூட்டம் மற்றும் தங்கள் விடயங்களுக்கு மட்டுப்படுத்தப்பட்ட இயல்பியல் வழி அணுகல் உள்ளிட்ட குறிப்பிடத்தக்க தடைகளுக்கு ஆளாக நேரிடும் என்பது குறிப்பிடத்தக்கது.  

## இவற்றையும் காண்க
- ஆவணப்பட ஒளிப்படவியல்
- செய்தியறிவிப்பு ஒளிப்படவியல்
# சோபியா குரேசி



**கர்னல் சோபியா குரேசி** (*Colonel Sofiya Qureshi*) (பிறப்பு: 1971) இந்தியத் தரைப்படையின் கர்னல் பதவி வகிக்கும் மூத்த பெண் இராணுவ அதிகாரி ஆவார். ஐக்கிய நாடுகள் அவையின் அமைதி காக்கும் பணியில் முழுக்க முழுக்க ஆண்களைக் கொண்ட இந்தியப் படையை வழிநடத்திய முதல் பெண்மணி என்ற பெருமையைப் பெற்றவர். 2025 பகல்காம் தாக்குதலைத் தொடர்ந்து, பாக்கித்தான் மற்றும் பாக்கித்தான் ஆக்கிரமிப்பு காஷ்மீரில் செயல்பட்டுவரும் பயங்கரவாத உள்கட்டமைப்பை குறிவைத்து தாக்கிய நிகழ்ச்சிக்குப் பின்னர் தேசிய கவனத்தைப் பெற்றார்.  

இராணுவ தகவல் தொடர்பு மற்றும் சைபர் போரில் நிபுணரான, சோபியா குரேசி, இந்திய இராணுவத்தின் தகவல் தொடர்பு தொழில்நுட்ப திறன்களை நவீனமயமாக்குவதில் முன்னோடியாகப் பங்காற்றியுள்ளார். மேலும் ஆயுதப் படைகளில் பாலினத் தடைகளை உடைத்துள்ளார். மேலும், 2025 பகல்காம் தாக்குதலைத் தொடர்ந்து, பாக்கித்தான் மற்றும் பாக்கித்தான் ஆக்கிரமிப்பு காஷ்மீரில் செயல்பட்டுவரும் பயங்கரவாத உள்கட்டமைப்பை குறிவைத்து 2025 சிந்தூர் படை நடவடிக்கை குறித்து ஊடக சந்திப்பிற்கு இவர் இணைந்து தலைமை தாங்கினார். பள்ளிப் படிப்பு மற்றும் இளநிலை அறிவியல் படிப்பை முடித்த சோபியா குரேசி, பரோடா மகாராஜா சாயாஜிராவ் பல்கலைக்கழகத்தில் உயிரி தொழில்நுட்பத்தில் முதுநிலைப் பட்டம் பெற்றார்.  

## இராணுவ வாழ்க்கை
### ஆரம்பகால வாழ்க்கை மற்றும் தொழில்நுட்ப பங்களிப்புகள்
1994 ஆம் ஆண்டு இராணுவத்தின் தகவல் அல்லது வழிமுறைகளை தெரிவிக்கப் பயன்படுத்தப்படும் சைகை படையில் நியமிக்கப்பட்ட சோபியா குரேசி, சம்மு காசுமீர் மற்றும் வடகிழக்கு இந்தியாவில் கிளர்ச்சி எதிர்ப்பு நடவடிக்கைகளில் பணியாற்றினார். 2001 ஆம் ஆண்டு, இராணுவத்தின் முதல் எண்ணிம தகவல் தொடர்பு வலையமைப்பை உருவாக்க உதவினார். 2008 ஆம் ஆண்டு லெப்டினன்ட் கர்னலாக, இராணுவத் தலைமையகத்தில் உள்ள சைகை புலனாய்வுப் பிரிவில் நவீனமயமாக்கலுக்கு தலைமை தாங்கினார்.  

### ஐ.நா. அமைதி காக்கும் பணி (2016–2017)
2016 ஆம் ஆண்டில், கர்னலாக, இவர் காங்கோ மக்களாட்சிக் குடியரசில் ஐக்கிய நாடுகள் அவையின் அமைதியை உறுதிப்படுத்தும் பணியில் 500 க்கும் மேற்பட்ட இந்திய துருப்புக்களை வழிநடத்தினார் - முழுக்க முழுக்க ஆண்களைக் கொண்ட இந்திய அமைதி காக்கும் பிரிவைத் தலைமை தாங்கிய முதல் பெண்மணி இவர். இவரது படைப்பிரிவு கொந்தளிப்பான வடக்கு கிவுவில் அமைதியைப் பராமரித்து ஆயுதக் குறைப்பை நடத்தியது. மேலும், மனிதாபிமான உதவிகளைச் செய்தது.  

### சைபர் பாதுகாப்பு கட்டளை (2017–2022)
இந்தியாவின் சைபர் பாதுகாப்பு கட்டளையின் படைப்பகுதித் தலைவர் மற்றும் தலைமை துணை இயக்குநராக நியமிக்கப்பட்ட இவர், இந்தியாவின் இராணுவ சைபர் கோட்பாட்டை வரையறுக்க உதவினார். சைபர் பயிற்சி வரம்புகளை உருவாக்கினார். மேலும், அச்சுறுத்தல் கண்டறிதல் முயற்சிகளுக்கு தலைமை தாங்கினார்.  

### முக்கியத் தலைமைத்துவ பதவி உயர்வு
2022 ஆம் ஆண்டில், சோபியா குரேசி மேஜர் ஜெனரலாகப் பொறுப்பேற்றார். மின்னணுப் போர் மற்றும் சைபர் செயலிகள் ஒருங்கிணைப்பதை மேற்பார்வையிடும் முக்கியத் தகவல் தொடர்புப் பிரிவின் கட்டளைத் தளபதியாகப் பொறுப்பேற்றார்.  

### 2025 இந்தியா-பாக்கித்தான் மோதலில் பங்கு

மேற்குப் பகுதியில் சைபர்-ஒருங்கிணைந்த விரைவுப் படைப் பிரிவை சோபியா குரேசி வழிநடத்தினார். இவரது பிரிவு இராணுவத் தகவல்தொடர்புகளைப் பாதுகாத்தது. மேலும், மூலோபாய அமைப்புகள் மீதான சைபர் தாக்குதல்களை முறியடித்தது.  

## சொந்த வாழ்க்கை
## தனிப்பட்ட வாழ்க்கை
சோபியா குரேசி, கர்னல் தாஜுதீன் பாகேவாடி என்பவரை மணந்தார்.
# டேவிட் முத்தையா தேவதாசு



**டேவிட் முத்தையா தேவதாசு** (*David Muthiah Devadoss***-**18 திசம்பர் 1868-11 நவம்பர் 1951) என்பவர் சென்னை உயர் நீதிமன்றத்தின் நீதிபதியாக இருந்தவர் ஆவார்.  

## பிறப்பும் கல்வியும்
தேவதாசு 18 திசம்பர் 1868 அன்று பாளையங்கோட்டை ஈ. முத்தையா பிள்ளைக்கு மகனாகப் பிறந்தார். சி. எம். எசு. உயர்நிலைப் பள்ளியில் பள்ளிக் கல்வியினை முடித்து பாளையங்கோட்டையிலும் சென்னை சட்டக் கல்லூரியிலும் கல்லூரிக் கல்வியினைப் பயின்ற இவர் *இன்னர் டெம்பிலில்* வழக்கறிஞராகத் தகுதி பெற்றார்.  

## திருமண வாழ்க்கை
ஜே. டி. சிறீநிவாசகன் பிள்ளையின் மகள் மாசிலமணி செல்லம்மாளை தேவதாசு மணந்தார். செல்லமாள் 1948-ல் இறந்தார். டேவிட் தேவதாசு தனது 82-ஆவது வயதில் 1951 நவம்பர் 11 அன்று சென்னையில் காலமானார். இந்த இணையருக்கு சீதா, முத்தம்மா, வேதா, முத்துகிருஷ்ணன் என 3 மகள்களும் 1 மகனும் உள்ளனர்.  

## பணி
1892-இல் சென்னை உயர்நீதிமன்றத்தில் வழக்கறிஞராகச் சேர்ந்த தேவதாசு, 1921-ல் நீதிபதியாக ஆனார். 1928-ல் ஓய்வு பெற்ற பிறகு, தேவதாசு புதுதில்லியில் உள்ள மாநிலக் குழுவிற்குப் பரிந்துரைக்கப்பட்டார். 1932 புத்தாண்டு மரியாதையாக தேவதாசுக்கு நைட் பட்டம் வழங்கப்பட்டது.  

## இதனையும் காண்க
- சீதா தேவதாசு
# பொட்டாசியம் எக்சாகுளோரோபலேடேட்டு(IV)



**பொட்டாசியம் எக்சாகுளோரோபலேடேட்டு (IV)** (*Potassium hexachloropalladate (IV)*) என்பது K<sub>2</sub>[PdCl<sub>6</sub>] என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும்.  

## தயாரிப்பு
இராச திராவகத்தில் பொட்டாசியம் டெட்ராகுளோரோபல்லேடேட்டு (II) சேர்மத்தை கரைத்தால் பொட்டாசியம் எக்சாகுளோரோபலேடேட்டு (IV) உருவாகும்.  
::3K<sub>2</sub>[PdCl<sub>4</sub>] + 6HCl + 2HNO<sub>3</sub> -> 3K<sub>2</sub>[PdCl<sub>6</sub>] + 2NO + 4H<sub>2</sub>O  

பொட்டாசியம் குளோரைடு கரைசலில் உள்ள பொட்டாசியம் டெட்ராகுளோரோபலேடேட்டு (II) சேர்மத்தின் வழியாகக் குளோரினைச் செலுத்தினால் பொட்டாசியம் எக்சாகுளோரோபலேடேட்டு (IV) உருவாகும்.  

## இயற்பியல் பண்புகள்
பொட்டாசியம் எக்சாகுளோரோபலேடேட்டு(IV) சேர்மம் கனசதுரப் படிக அமைப்பில் செம்பழுப்பு நிற படிகங்களாக உருவாகிறது. இச்சேர்மம் தண்ணீரில் சிறிதளவே கரையும்.  

## வேதிப் பண்புகள்
சூடுபடுத்தும் போது அல்லது சூடான செறிவூட்டப்பட்ட ஐதரோகுளோரிக் அமிலக் கரைசலுடன் சேர்க்கும் போது பொட்டாசியம் எக்சாகுளோரோபலேடேட்டு(IV) சிதைவடைகிறது.  
::K<sub>2</sub>[PdCl<sub>6</sub>] -> K<sub>2</sub>[PdCl<sub>4</sub>] + Cl<sub>2</sub>  

## பயன்கள்
புகைப்படத் தொழிலிலும், கரிம வேதியியல் வினைக்காரணியாகவும், மருந்து இடைநிலைப் பொருளாகவும் பொட்டாசியம் எக்சாகுளோரோபலேடேட்டு (IV) பயன்படுத்தப்படுகிறது.
# வளையல் விற்ற படலம்



**வளையல் விற்ற படலம்** என்பது சைவ சமய நூலான திருவிளையாடல் புராணத்தின் 32ஆம் படலமாகும் இது கூடல் காண்டத்தில் இடம்பெற்றுள்ளது இதில் 1724 முதல் 1759 வரை பாடலகள் இடம்பெற்றுள்ளன  
## கதை
தாருகாவனத்தில் இருந்த முனிவர்களின் மனைவிகள் அழகிலும் ஒழுக்கத்திலும் தாங்களே சிறந்தவர்கள் என்ற எண்ணம் கொண்டிருந்தனர் இந்த எண்ணத்தை மாற்ற நினைத்தார் இறைவன்  
### இரப்பவனாக வந்த இறைவன்

புலித்தோலும் பட்டுக் கோணமும் உடுத்தி திருநீறும் உருத்திராட்சமும் அணிந்து கையில் திருவோட்டுடன் தாருகாவனத்திலுள்ள வீடுகளில் பிச்சைக் கேட்டு நின்றார் இறைவன், அவரின் அழகைக் கண்டு மயங்கிய முனிவர்களின் மனைவிகள் தங்களின் வளையல் மற்றும் மேகலையை அவரின் திருவோட்டில் இட்டனர் பின்னர் தெளிவுப் பெற்ற அப்பெண்கள் தங்களின் பொருட்களை திரும்ப தரும்படி கெஞ்சினர் ஆனால் அப்பொட்களை கொடுக்காது சென்றார் இறைவன்,  
நடந்ததை அறிந்த முனிவர்கள் இரப்பவன் வடிவில் வந்த இறைவனை கண்டு மயங்கியதால் நீங்கள் *வணிகர் குலத்தில் பிறந்து வாழ்வீரகள்* என சபித்தனர், அப்பெண்கள் மீண்டும் தாங்கள் பழைய நிலைக்கு திரும்ப வேண்டினர், நீங்கள் வணிகர் குலத்தின் மகள்களாக வாழும் போது அங்கு வளையல் விற்க வரும் இறைவன் தங்களுக்கு வளையல் அணிவித்து இச்சாபத்திலிருந்து தங்களை விடுவிப்பார் என கூறினர்  
#### வளையல் விற்க வந்த இறைவன்
பெற்ற சாபத்தால் வணிகர் குலத்தில் பிறந்து வளர்ந்தனர் அப்பெண்கள், அவர்களை சாபத்திலிருந்து விடுவிக்க எண்ணிய இறைவன் முற்பிறப்பில் தனக்கு அவர்கள் தந்த வளையல்களை எடுத்துக் கொண்டு வளையல் விற்பவனாக அவர்கள் வாழும் வீதியில் கூவிக் கொண்டு சென்றார் அதைக் கேட்ட அப்பெண்கள் வெளியே வந்து வளையலை வாங்கினர், இறைவன் அவர்களுக்கு வளையல் அணிவித்து விட்டு பணத்தை நாளை பெற்றுக் கொள்வதாக கூறி சென்றார், அப்பெண்கள் அவரை பின் தொடர்ந்தனர் அவர் கோவிலுக்குள் சென்று மறைந்து விட்டார், பின்பு தான் இங்கு வந்து தங்களை ஆட்கொண்டது இறைவன் என அப்பெண்களுக்கு தெரிந்தது பின் பல காலம் அங்கு வாழ்ந்த அப்பெண்கள் மீண்டும் முனிவர்களின் மனைவிகளாகும் பேறு பெற்றனர்
# புனித வாரம்


**புனித வாரம்** (*Holy Week*) என்பது கிறிஸ்தவ சமயத்தில் உயிர்ப்பு ஞாயிறுக்கு முன் உள்ள வாரத்தைக் குறிக்கும். இது குறுத்தோலை ஞாயிறன்று வெற்றி ஆர்ப்பரிப்போடு இயேசு எருசலேமில் நுழைதலின் நினைவோடு தொடங்குகின்றது. புனித புதன் அன்று இயேசுவை காட்டிக்கொடுப்பதற்கான சூழ்ச்சியும், புனித வியாழன் அன்று கடைசி இரவு உணவின் நினைவும், புனித வெள்ளி அன்று இயேசுவின் பாடுகளும், புனித சனிக்கிழமையில் கிறிஸ்துவின் மரணம் மற்றும் பாதாளத்தில் இறங்குவதும் நினைவு கூரப்படுகின்றது.}} புனித வாரம் என்பது தவக்காலத்தின் ஆறாவதும், கடைசி வாரமுமாகும், இது குருத்து ஞாயிற்றுக்கிழமையில் தொடங்கி புனித சனிக்கிழமை முடிவடைகிறது.
# விக்ரம் மிஸ்ரி



**விக்ரம் மிஸ்ரி** (*Vikram Misri*) (பிறப்பு: 7 நவம்பர்1964), இந்திய வெளியுறவுப் பணி அதிகாரியான இவர் தற்போது இந்தியாவின் 36வது வெளியுறவுச் செயலளராக பணியாற்றி வருகிறார். முன்னர் இவர் துணை தேசியப் பாதுகாப்பு ஆலோசகராக 1 சனவரி 2022 முதல் 14 சூலை 2024 முடிய பணியாற்றியுள்ளார். இவர் சீனாவில் இந்தியாவின் தூதுவராக 8 சனவரி 2019 முதல் 11 டிசம்பர் 2021 வரை பணியாற்றியுள்ளார். மேலும் இவர் இந்தியப் பிரதமர்களான ஐ. கே. குஜரால் மற்றும் மன்மோகன் சிங் மற்றும் நரேந்திர மோதி ஆகியோரின் தனிச் செயலராக பணியாற்றியுள்ளார். மேலும் மியான்மர் மற்றும் எசுப்பானியா நாடுகளில் இந்தியத் தூதுவராகவும் பணியாற்றியுள்ளார்.  
## இளமை மற்றும் கல்வி
விக்ரம் மிஸ்ரி காஷ்மீரி இந்துக் குடும்பத்தில் 7 நவம்பர் 1954 அன்று சிறிநகரில் பிறந்தார். ஆரம்ப கல்வியை சிந்தியா பள்ளிலும், கல்லூரி இளநிலைப் படிப்பை தில்லி இந்துக் கல்லூரியிலும், மேலாண்மை முதுநிலை பட்டப் படிப்பை சேவியர் மேலாண்மைப் பள்ளியிலும் (XLRI) முடித்தார். பின் மூன்று ஆண்டுகள் தனியார் நிறுவனத்தில் பணியாற்றினார்.  
## இந்திய வெளியுறவுப் பணியில்
1989ஆம் ஆண்டில் இந்தியக் குடிமைப் பணித் தேர்வில் வெற்றி பெற்ற விக்ரம் மிஸ்ரி இந்திய வெளியுறவுப் பணி அதிகாரியாக நியமனம் செய்யப்பட்டார். இவர் இந்தியப் பிரதமர்களான ஐ. கே. குஜரால் மற்றும் மன்மோகன் சிங் மற்றும் நரேந்திர மோதி ஆகியோரின் தனிச் செயலராக பணியாற்றியுள்ளார்  
## வெளியுறவுச் செயலர்
விக்ரம் மிஸ்ரி 15 சூலை 2024 அன்று இந்திய வெளியுறவு அமைச்சகத்தின் செயலராக பதவி உயர்வு பெற்றார். ஆரம்ப கல்வியை சிந்தியா பள்ளிலும், கல்லூரி இளநிலைப் படிப்பை தில்லி இந்துக் கல்லூரியிலும், மேலாண்மை முதுநிலை பட்டப் படிப்பை சேவியர் மேலாண்மைப் பள்ளியிலும் (XLRI) முடித்தார்.
# சோனார்பூர் தெற்கு சட்டமன்றத் தொகுதி


**சோனார்பூர் தெற்கு சட்டமன்றத் தொகுதி** (Sonarpur Dakshin Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. சோனார்பூர் தெற்கு, ஜாதவ்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | சீவன் முகர்ஜி | Rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | அருந்ததி மைத்ரா (லவ்லி) |  |  |

## தேர்தல் முடிவுகள்
### 2021
# சேரன் சோழன் பாண்டியன்


***சேரன் சோழன் பாண்டியன்*** (*Cheran Chozhan Pandian*) என்பது 1998 ஆம் ஆண்டு வெளியான தமிழ் மொழி நகைச்சுவைத் திரைப்படமாகும்.இப்படத்தை செந்தமிழன் இயக்கியுள்ளார். இவர் முன்பு சிந்துநதிப் பூ (1994) என்ற படத்தை இயக்கியிருந்தார். இப்படத்தில் ரஞ்சித், ஆனந்த் பாபு, வடிவேலு ஆகியோர் நடித்துள்ளனர். படம் டிசம்பர் 25, 1998 அன்று வெளியானது. வெளியான இரண்டு ஆண்டுகளுக்குப் பிறகு, தயாரிப்பாளர்களுக்கு தமிழ்நாடு அரசு ₹5 லட்சம் மானியத்தை வழங்கியது.  

## கதைக்களம்
சேரன் ( ரஞ்சித் ), சோழன் ( ஆனந்த் பாபு ) மற்றும் பாண்டியன் ( வடிவேலு ) ஆகியோர் வெவ்வேறு குற்றங்களுக்காக கைது செய்யப்படுகிறார்கள். அவர்கள் உடனடியாக ஒரு கருணையுள்ள காவல் அதிகாரியால் ( மன்சூர் அலி கான் ) விடுவிக்கப்படுகிறார்கள். மூன்று பேரும் தங்கள் வாழ்க்கையை மாற்றி நல்ல மனிதர்களாக மாற முடிவு செய்கிறார்கள். ஆனால் அவர்கள் சுவாமி (வாசு விக்ரம்) என்ற ஊழல் அரசியல்வாதியின் பாதையைக் கடக்கிறார்கள். இது அவர்களை மறுபரிசீலனை செய்ய ஒரு காரணத்தை அளிக்கிறது. மூன்று தோழர்களும் சுவாமியின் சகோதரி காயத்ரி ( மோகினி ) மீது காதல் கொள்கிறார்கள். அவள் அவர்களின் நெருங்கிய தோழியாகிறாள்.  

## நடிகர்கள்

- சேரனாக ரஞ்சித்
- சோழனாக ஆனந்த் பாபு
- பாண்டியனாக வடிவேலு
- காயத்ரியாக மோகினி
- கிருஷ்ணராக லஷ்மிபதிராஜ்
- மன்சூர் அலி கான்
- சுவாமியாக வாசு விக்ரம்
- ஜூனியர் பாலையா
- வனங்காமுடியாக ஒரு விரல் கிருஷ்ணா ராவ்
- மதன் பாப்
- எஸ்.ஆர். வீரராகவன்
- சிட்டி பாபு
- தவக்களை
- அல்போன்சா
- சகீலா

## இசை
திரைப்படத்திற்கு சௌந்தர்யன் இசையமைத்திருந்தார். பாடல் வரிகளை அலமேலு முத்துலிங்கம் எழுதியுள்ளார்.  

## வரவேற்பு
தி இந்துவின்] டி.எஸ். ராமானுஜம், இயக்குனர் "நாடகத்தை விட நகைச்சுவைப் பாதையில் பணியாற்றுவதில் ஒரு திறமையைக் காட்டுகிறார் என்ரும் இறுதிப் பகுதிகள் சினிமாத்தனமாக உள்ளன" என்றும் எழுதினார். பின்னணி இசையையும் அவர் பாராட்டினார்.
# எதிர்ப்பு முன்னணி


பாகிஸ்தானை தலைமையகமாகக் கொண்டு இயங்கும் தீவிரவாத அமைப்பான லஷ்கர்-ஏ-தொய்பாவின் கிளை அமைப்பே எதிர்ப்பு முன்னணி (The Resistance Front (TRF) ஆகும்.2019ல் ஜம்மு காஷ்மீரின் சிறப்புரிமையை நீக்கியதை எதிர்ப்பு தெரிவிக்கும் பொருட்டு, ஜம்மு காஷ்மீரில் தீவிரவாத தாக்குதல்கள் நடத்துவதற்கு லஷ்கர்-ஏ-தொய்பா மற்றும் ஹிஸ்புல் முஜாகிதீன் அமைப்புகளைச் சேர்ந்த தீவிரவாதிகளைக் கொண்டு 2019 ஆம் ஆண்டில் எதிர்ப்பு முன்னணி நிறுவப்பட்டது. எதிர்ப்பு முன்னணியானது ஜம்மு காஷ்மீரில் மட்டும் தாக்குதல்கள் நடததுவதற்கு பயிற்சி பெற்ற ஒரு தீவிரவாத அமைப்பாகும். மத அடையாளம் கொள்ளாத இவ்வமைப்பு, ஜம்மு காஷ்மீரில் சமயச் சிறுபான்மை மக்களை குறி வைத்துக் கொல்வதே நோக்கமாகக் கொண்டுள்ளது.. இந்தக் குழு சமூக ஊடகங்களில் குறிப்பிடத்தக்க இருப்பைப் பேணுகிறது, அவற்றில் சில இந்திய ஊடகங்கள் பாகிஸ்தானுடன் தொடர்புடையவை.  
## எதிர்ப்பு முன்னணி அமைப்பினரின் இந்துக்கள் மீதான தாக்குதல்கள்
## 2024 ரியாசி தீவிரவாதிகளின் தாக்குதல்

'9 சூன் 2024 அன்று இந்தியாவின் சம்மு காசுமீர் ஒன்றியப் பகுதியில் உள்ள சிவகோரி குகைக்கோயிலில் சிவபெருமானை வழிப்பட்ட இந்துக்கள் கட்ராவில் உள்ள வைஷ்ணவ தேவி கோயிலுக்கு பேருந்தில் திரும்பிக் கொண்டிருந்த போது, பாகிஸ்தானிலிருந்து செயல்படும் லஷ்கர்-ஏ-தொய்பாவின் கிளை அமைப்பான *தி ரெசிஸ்டன்ட் ஃபிரண்டின்* (*The Resistance Front*) தீவிரவாதிகள் பேருந்தை நிறுத்தி இந்து பக்தர்களை எம்4 துப்பாக்கிகளால் தொடர்ந்து சுட்டனர். இந்தத் தாக்குதலில் 9 இந்து பக்தர்கள் இறந்தனர். மேலும் 41 இந்து பக்தர்கள் படுகாயம் அடைந்தனர். இந்த தீவிரவாதத் தாக்குதலுக்கு எதிர்ப்பு முன்னணி எனும் *தி ரெசிஸ்டன்ட் ஃபிரண்ட்* பொறுப்பு ஏற்றது.  
## 2025 பகல்காம் தாக்குதல்

ஜம்மு காஷ்மீரின் அனந்தநாக் மாவட்டத்தில் உள்ள பகல்காம் நகரம் அருகே உள்ள பைசரன் பள்ளத்தாக்கை காண வந்த சுற்றுலாப் பயணிகளில், 28 இந்து ஆண்களை குறிவைத்து இத்தீவிரவாத அமைப்பினர் துப்பாக்கியால் சுட்டுக் கொன்றனர். மேலும் 20க்கும் மேற்பட்டோர் காயமடைந்தனர். இத்தாக்குதலுக்கு *எதிர்ப்பு முன்னணி* எதிர்ப்பு எனும் *தி ரெசிஸ்டன்ட் ஃபிரண்ட்* தீவிரவாத அமைப்பு உடனடியாகப் பொறுப்பேற்றது.  
## தடை
இந்திய அரசு இந்த அமைப்பை ஏற்கனவே தடை செய்திருந்த நிலையில், 17 சூலை 2025 அன்று ஐக்கிய அமெரிக்கா, 2025 பகல்காம் தாக்குதலுக்கு காரணமான எதிர்ப்பு முன்னணி அமைப்பை உலகளாவிய தீவிரவாத அமைப்பாக அறிவித்தது.  

## இதனையும் காண்க
- இந்தியாவில் தீவிரவாதம்
- 2025 பகல்காம் தாக்குதல்
- 2025 இந்தியா-பாக்கித்தான் முரண்பாடு
# கோபுர தீபம்


***கோபுர தீபம்*** (*Gopura Deepam*) என்பது 1997 ஆம் ஆண்டு ராமராஜன் எழுதி இயக்கிய தமிழ் மொழித் திரைப்படமாகும். இப்படத்தில் அவருடன், சுகன்யா, ஆர்.சுந்தர்ராஜன், செந்தில் ஆகியோர் நடித்துள்ளனர். இது 15 ஜனவரி 1997 அன்று வெளியிடப்பட்டது.  

## நடிகர்கள்

## இசை
இசையமைப்பாளர் சௌந்தர்யன் இசையமைக்க பாடல் வரிகளை வைரமுத்து எழுதியுள்ளார். "உள்ளமே உனக்குத்தான்" பாடல் பிரபலமடைந்தது.  
| "மாமா ஏய் மாமாவே" | மனோ, சுவர்ணலதா | 5:01 |  |
| --- | --- | --- | --- |
| "என்னுடைய பொண்டாட்டி" | எஸ். பி. பாலசுப்பிரமணியம், மனோ | 4:12 |  |
| "என் வாழ்க்கை மன்னவனே" | சித்ரா | 5:16 |  |
| "உள்ளமே உனக்குத்தான்" | எஸ். பி. பாலசுப்பிரமணியம், அனுராதா ஸ்ரீராம் | 5:08 |  |
| "கங்கை காயும்." | எஸ். பி. பாலசுப்பிரமணியம், சுவர்ணலதா | 4:34 |  |
| "சாஞ்சா சாஞ்சா" | மனோ, சுவர்ணலதா | 4:45 | } |

## வெளியீடு
இந்தப் படம் திரைப்பட வசூலில் பெரும் தோல்வியைத் தழுவியது. வெளியான இரண்டு ஆண்டுகளுக்குப் பிறகு, தயாரிப்பாளர்களுக்கு அப்போதைய தமிழக முதல்வர் எம். கருணாநிதி 5 லட்சம் மானியத்தை வழங்கினார்.
# இரா. மகேந்திரன்


**இரா. மகேந்திரன்** (*R. Mahendran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். மகேந்திரன் தமிழ்நாட்டில் நாட்டராம்பள்ளியில் மே 4, 1958ஆம் ஆண்டு பிறந்தார். சென்னை பச்சையப்பன் கல்லூரியிலும், சென்னை சட்டக் கல்லூரியிலும் முதுநிலை வணிகவியல், இளங்கலைச் சட்டப் படிப்பினை முடித்துள்ளார். திராவிட முன்னேற்றக் கழகத்தினைச் சார்ந்த மகேந்திரன், நாட்டராம்பள்ளி சட்டமன்றத் தொகுதிக்கு 1989, 1991ஆம் ஆண்டுகளில் நடைபெற்ற சட்டமன்றத் தேர்தல்களில் போட்டியிட்டு வெற்றி பெற்றுச் சட்டமன்ற உறுப்பினராகப் பணியாற்றியுள்ளார்.
# தெல்ஃபியின் ஆரக்கிள்


**பைத்தியா** ) என்பது தெல்ஃபியில் உள்ள அப்பொல்லோ கோவிலின் பிரதான பாதிரியாரின் பட்டமாகும். அவர் குறிப்பாக அதன் ஆரக்கிளாக பணியாற்றினார் மற்றும் **தெல்ஃபியின் ஆரக்கிள்** என்று அழைக்கப்பட்டார். அவரது தலைப்பு வரலாற்று ரீதியாக ஆங்கிலத்தில் **பைத்தோனெஸ்** என்றும் அழைக்கப்படுகிறது.  

பைத்தியா கிமு 8 ஆம் நூற்றாண்டில் நிறுவப்பட்டது, (சில மதிப்பீடுகள் இந்த ஆலயம் கிமு 1400 ஆம் ஆண்டிற்கு முந்தையது என்றாலும்), மேலும் அப்பொல்லோவால் தெய்வீக வசம் ( உற்சாகம் ) இருந்தபோது கூறப்பட்ட தீர்க்கதரிசனங்களுக்காக பரவலாகப் பாராட்டப்பட்டது. கிமு ஆம் நூற்றாண்டின் இறுதியில் பைத்தியன் பாதிரியார் முதன்மையானவராக உருவெடுத்தார், மேலும் கிபி ஆம் நூற்றாண்டின் பிற்பகுதி வரை தொடர்ந்து ஆலோசனை பெற்றார். இந்தக் காலகட்டத்தில், தெல்ஃபிய ஆரக்கிள் கிரேக்கர்களிடையே மிகவும் மதிப்புமிக்க மற்றும் அதிகாரப்பூர்வமான ஆரக்கிளாக இருந்தது, மேலும் அவர் பாரம்பரிய உலகின் மிகவும் சக்திவாய்ந்த பெண்களில் ஒருவராக இருந்தார். இந்த ஆரக்கிள், பாரம்பரிய கிரேக்கர்களின் சிறந்த ஆவணப்படுத்தப்பட்ட மத நிறுவனங்களில் ஒன்றாகும். ஆரக்கிளைக் குறிப்பிடும் ஆசிரியர்களில் எஸ்கிலஸ், அரிஸ்டாட்டில், அலெக்ஸாண்ட்ரியாவின் கிளமென்ட், டியோடோரஸ், டியோஜெனெஸ், யூரிபிடிஸ், ஹெரோடோடஸ், ஜூலியன், ஜஸ்டின், லிவி, லூகன், நெபோஸ், ஓவிட், பௌசானியாஸ், பிண்டர், பிளேட்டோ, புளூடார்ச், சோஃபோக்கிள்ஸ், ஸ்ட்ராபோ, துசிடிடிஸ் மற்றும் ஜெனோஃபோன் ஆகியோர் அடங்குவர் .  

ஆயினும்கூட, பைத்தியா எவ்வாறு செயல்பட்டது என்பது குறித்த விவரங்கள் அரிதானவை, காணவில்லை அல்லது இல்லாதவை, ஏனெனில் பாரம்பரிய காலத்தைச் சேர்ந்த (கிமு 6 முதல் 4 ஆம் நூற்றாண்டு வரை) ஆசிரியர்கள் இந்த செயல்முறையை பொதுவான அறிவாகக் கருதுகின்றனர், விளக்க வேண்டிய அவசியமில்லை. ஆரக்கிள் பற்றி எந்த விவரமும் விவாதித்தவர்கள் கிமு 1 ஆம் நூற்றாண்டு முதல் கிபி 4 ஆம் நூற்றாண்டு வரை உள்ளனர் மற்றும் முரண்பட்ட கதைகளை வழங்குகிறார்கள். பிரதான கதைகளில் ஒன்று, பித்தியா பாறையில் உள்ள ஒரு பள்ளத்தில் இருந்து எழும் நீராவிகளால் தூண்டப்பட்ட ஒரு வெறித்தனமான நிலையில் ஆரக்கிள்களை வழங்கியதாகவும், அவர் கிப்பரிஷ் பேசியதாகவும், அவற்றை பாதிரியார்கள் புதிரான தீர்க்கதரிசனங்கள் என்று விளக்கி கிரேக்க இலக்கியத்தில் பாதுகாக்கப்பட்ட கவிதை டாக்டிலிக் ஹெக்ஸாமீட்டர்களாக மாற்றினர். இருப்பினும், இந்த யோசனையை ஜோசப் ஃபோன்டென்ரோஸ் மற்றும் லிசா மௌரிசியோ போன்ற அறிஞர்கள் சவால் செய்துள்ளனர், அவர்கள் பண்டைய ஆதாரங்கள் ஒரே மாதிரியாக பைத்தியாவை புத்திசாலித்தனமாக பேசுவதையும், அவரது சொந்த குரலில் தீர்க்கதரிசனங்களை வழங்குவதையும் பிரதிநிதித்துவப்படுத்துகின்றன என்று வாதிடுகின்றனர். ஹெரோடோட்டஸ், கிமு ஐந்தாம் நூற்றாண்டில் எழுதுகிறார், பித்தியா டாக்டிலிக் ஹெக்ஸாமீட்டர்களில் பேசுவதை விவரிக்கிறார்.
# புரோன்கோசெலா கையேக்கி


## சொற்பிறப்பியல்
முதலாம் உலகப் போரின் போது இந்தோனேசியாவிலும் இலங்கையிலும் பல ஆண்டுகளைக் கழித்த ஆத்திரிய-செருமன் ஓவியர் கான்சு வான் காயேக்கின் பெயரால் *பு. கையேக்கி* பெயரிடப்பட்டது.  

## புவியியல் வரம்பு
*பு. கையேக்கி* இந்தோனேசியாவின் வடக்கு சுமாத்திரா தீவில் காணப்படுகிறது.  

## வாழிடம்
பு. கையேக்கியின் விருப்பமான இயற்கையான வாழ்விடம் காடுகளாகும். இது 300 முதல் 1,400 மீட்டர் உயரத்தில் உள்ள காடுகளில் காணப்படுகிறது. இது தோட்டங்கள், புதர்கள், மரங்களைக் கொண்ட கிராமங்கள் போன்ற தொந்தரவு செய்யப்பட்ட பகுதிகளிலும் காணப்படுகிறது.  

## விளக்கம்
*பு. கையேக்கி* தோள்பட்டை பிரகாசமான பச்சை நிறமாகவும், வயிறு இலகுவான பச்சை நிறமாகவும் இருக்கும். உதடுகள், கண்ணைச் சுற்றியுள்ள பகுதி, செவிப்பறை பழுப்பு நிறத்தில் உள்ளன. ஆண் ஓந்தியின் மூக்கிலிருந்து குத நீளமானது 12 செமீ (4.7 அங்குலம்) வரையிலும் பெண் ஓந்தியில் இது 9.4 செமீ (3.7 அங்குலம்) வரையிலும் இருக்கும். இதன் வால் நீளம் 41 செமீ (16 அங்குலம்) ஆகும்.  

## நடத்தை
*பு. கையேக்கி* மரங்களில் வாழக்கூடிய பகலாடி விலங்காகும்.  

## இனப்பெருக்கம்
*பு. கையேக்கி* முட்டையிட்டு இனப்பெருக்கம் செய்கிறது.
# பலேடியம் ஈரார்சினைடு



**பலேடியம் ஈரார்சினைடு** (*Palladium diarsenide*) என்பது PdAs<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். பலேடியத்தின் அறியப்பட்டுள்ள ஆர்சினைடு உப்புகளில் இதுவும் ஒன்றாகும். பலேடியம் டை ஆர்சினைடு என்ற பெயராலும் இச்சேர்மம் அறியப்படுகிறது.  

## தயாரிப்பு
பலேடியமும் ஆர்சனிக்கும் சேர்ந்து வினைபுரிவதால் பலேடியம் ஈரார்சினைடு உருவாகிறது.:  
:Pd + 2 As -> PdAs<sub>2</sub>  

பலேடியத்துடன் காலியம் ஆர்சனைடு சேர்மத்தைச் சேர்த்து 350~800 °செல்சியசு வெப்பநிலையில் வினைபுரியச் செய்யும் போதும் ​​பலேடியம் ஈரார்சினைடு உருவாகும்:  

: 3 Pd + 2 GaAs -> 2 PdGa + PdAs<sub>2</sub> .  

பலேடியம் ஈரார்சினைடு *a* = 5.983 Å. என்ற அணிக்கோவை அளவுரு கொண்ட கனசதுரப் படிகமாகும்.
# புனித புதன்


, ஸ்பெயினில் புனித புதன் (*மியர்கோல்ஸ் சாண்டோ).*]]  
கிறிஸ்தவத்தில், **புனித புதன்** என்பது சீடர்களிடையே ஒரு ரகசிய உளவாளியாக இருக்க யூதாஸ் பேரம் பேசியதை நினைவுகூறும் நாள் ஆகும். இது **உளவு புதன்கிழமை**, அல்லது **நல்ல புதன்கிழமை** (மேற்கத்திய கிறிஸ்தவத்தில்), மற்றும் **பெரிய மற்றும் புனித புதன்கிழமை** (கிழக்கு கிறிஸ்தவத்தில்) என்றும் அழைக்கப்படுகிறது.  

## விவிலியத்தில்
புதிய ஏற்பாட்டின் புனித வார விவரிப்பில், குருத்தோலை ஞாயிறுக்குப் பிறகு, யூத தலைமைச் சங்கம் ஒன்று கூடி, பஸ்கா விழாவுக்கு முன்பு இயேசுவைக் கொல்ல சதி செய்தது. இயேசு இறப்பதற்கு முந்தைய புதன்கிழமை, பெத்தானியாவில், தொழுநோயாளியான சீமோனின் வீட்டில் இருந்தார். அங்கே பந்தியில் அமர்ந்திருந்தபோது இலாமிச்சை நறுமணத் தைலம் கொண்ட படிகச் சிமிழுடன் மரியா பெண் ஒருவர் வந்தார். அவர் அப்படிகச் சிமிழை உடைத்து இயேசுவின் தலையிலும் கால்களிலும் பூசினார். ஆனால், அங்கிருந்த இயேசுவின் சீடர்கள் கோபமடைந்து, எண்ணெயை ஏன் விற்று ஏழைகளுக்குக் கொடுக்கவில்லை என்று கேட்டார்கள். யூதாஸ் இஸ்காரியோத்து அந்தப் பணத்தைத் தனக்காக வைத்துக் கொள்ள விரும்பினான். இந்நிகழ்வுக்குப் பின்னர் யூதாசு தலைமைச் சங்கத்திடம் சென்று, பணத்திற்கு ஈடாக இயேசுவை அவர்களிடம் ஒப்படைக்க பேரம் பேசினான். அதுமுதல் யூதாசு இயேசுவைக் காட்டிக்கொடுக்க ஒரு வாய்ப்பைத் தேடினான்.  

புனித புதன்கிழமை அன்று இயேசுவைக் காட்டிக் கொடுக்க யூதாசு முடிவெடுத்ததால் அந்த நாள் *உளவு புதன்கிழமை* என்றும் அழைக்கப்படுகிறது.
# பங்கர் சட்டமன்றத் தொகுதி

**பங்கர் சட்டமன்றத் தொகுதி** (Bhangar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. பங்கர், ஜாதவ்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | அப்துர் ரசாக் முல்லா | rowspan=7 | இந்தியப் பொதுவுடமைக் கட்சி (மார்க்சிஸ்ட்) |
| 1977 | தாவூத் கான் |  |  |
| 1982 |  |  |  |
| 1987 | அப்துர் ரசாக் முல்லா |  |  |
| 1991 | பாதல் சமாதர் |  |  |
| 1996 |  |  |  |
| 2001 |  |  |  |
| 2006 | அரபுல் இசுலாம் | அகில இந்திய திரிணாமுல் காங்கிரசு |  |
| 2021 | முகம்மது நௌசாத் சித்திக் | இந்திய மதச்சார்பற்ற முன்னணி | } |

## தேர்தல் முடிவுகள்
### 2021
# ஹிராநகர்



**ஹிராநகர்** (*Hiranagar*), இந்தியாவின் ஜம்மு காஷ்மீரில் உள்ள கதுவா மாவட்டத்தில் அமைந்த ஹிராநகர் வருவாய் வட்டத்தின் நிர்வாகத் தலைமையிடமும், நகராட்சியும் ஆகும். இந்திய-பாகிஸ்தான் எல்லைக் கட்டுப்பாட்டுக் கோட்டிலிருந்து 20 கிலோமீட்டர் தொலைவில் உள்ள ஹிராநகர், மாவட்டத் தலைமையிடமான கதுவா நகரத்திற்கு வடமேற்கே 27.9 கிலோமீட்டர் தொலைவிலும்; ஜம்மு நகரத்திற்கு தென்கிழக்கே 66.4 கிலோமீட்டர் தொலைவிலும் உள்ளது.  
## புவியியல்
பாகையில் அமைந்த ஹிராநகர், கடல்மட்டத்திலிருந்து 308 மீட்டர் உயரத்தில் அமைந்துள்ளது. .  
## மக்கள்தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 1,723 குடியிருப்புகள் கொண்ட ஹிராநகரின் மக்கள் தொகை 8,294 ஆகும். அதில் ஆண்கள் 4,526 மற்றும் 3,768 பெண்கள் உள்ளனர். பாலின விகிதம் 1000 ஆண்களுக்கு 833 பெண்கள் வீதம் உள்ளனர். சராசரி எழுத்தறிவு 67.16% ஆக உள்ளது. இதன் மக்கள்தொகையில் பட்டியல் சமூகத்தவர்கள் மற்றும் பட்டியல் பழங்குடியினர் முறையே 17.75 % மற்றும் 1.21% உள்ளனர் ஹிராநகரில் இந்து சமயத்தினர் 97.49%, இசுலாமியர் 0.81%, பௌத்தர்கள் 0.04%, கிறித்தவர்கள் 1.04%, சீக்கியர்கள் 0.51% மற்றும் பிற சமயத்தினர் 0.12 % வீதம் உள்ளனர்.  
## ஜஸ்மெர்கர் கோட்டை
ஹிராநகரின் வெளியே இந்திய-பாகிஸ்தான் எல்லைப்பகுதியில் மன்னர் ஹிரே கட்டிய ஜஸ்மெர்கர் கோட்டை உள்ளது. இக்கோட்டையில் காளி கோயில் அமைந்துள்ளது.  
## போக்குவரத்து
சிறிநகர்-கன்னியாகுமரியை இணைக்கும் தேசிய நெடுஞ்சாலை எண் 44 ஹிராநகர் வழியாகச் செல்கிறது. 2 நடைமேடைகள் கொண்ட ஹிராநகர் தொடருந்து நிலையம் வழியாக நாள் ஒன்றுக்கு 18 தொடருந்துகள் நின்று செல்கிறது. ஹிராநகர் தொடருந்து நிலையம் ஜம்மு, உதம்பூர், கட்ரா, காஷ்மீர், தில்லி, காந்திநகர் போன்ற நகரங்களுடன் இணைக்கிறது.
# கசுபா சட்டமன்றத் தொகுதி, மேற்கு வங்காளம்


**கசுபா சட்டமன்றத் தொகுதி** (Kasba Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. கசுபா, கொல்கத்தா தெற்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | அகமது சாவேத் கான் | Rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 |  |  |  |
## தேர்தல் முடிவுகள்
### 2021
# சஞ்சய் சேத்


**சஞ்சய் சேத்** (*Sanjay Seth*) (பிறப்பு-ஆகத்து 25, 1959) பாரதிய ஜனதா கட்சியைச் சேர்ந்த ஓர் அரசியல்வாதி ஆவார். இவர் 2014 - 2019 இந்திய நடுவண் அரசில் அரசாங்கத்தில் பாதுகாப்புத் துறை இணை அமைச்சராகப் பணியாற்றினார். இவர் 2019 முதல் சார்க்கண்டின் ராஞ்சி மக்களவைத் தொகுதியிலிருந்து மக்களவை உறுப்பினராக உள்ளார்.  

## வகித்த பதவிகள்
சஞ்சய் சேத் தனது வாழ்க்கை முழுவதும் பல பதவிகளை வகித்துள்ளார். சூன் 2024 இல், 18 வது மக்களவைக்கு தேர்ந்தெடுக்கப்பட்ட அவர், தற்போது சூன் 2024 முதல் பாதுகாப்பு அமைச்சகத்தில் மத்திய இணை அமைச்சராக பணியாற்றுகிறார். இவர் அக்டோபர் 9,2019 முதல் துணைச் சட்டக் குழுவில் உறுப்பினராகவும், செப்டம்பர் 13,2019 முதல் தகவல் தொடர்பு மற்றும் தகவல் தொழில்நுட்பத்திற்கான நிலைக்குழுவில் உறுப்பினராகவும் உள்ளார். கூடுதலாக, சூலை 31,2019 முதல், பிற பிற்படுத்தப்பட்ட வகுப்பினர் நலக் குழுவின் உறுப்பினராகப் பணியாற்றினார்.  

முன்னதாக, சஞ்சய் சேத் 2019 மே மாதம் 17 வது மக்களவைக்குத் தேர்ந்தெடுக்கப்பட்டார். 2016 முதல் 2019 வரை ஜார்க்கண்ட் மாநில காதி மற்றும் கிராமத் தொழில்கள் வாரியத்தின் தலைவராகவும் இருந்தார். 1999 முதல் 2005 வரை இரண்டு முறை இந்திய ஸ்டேட் வங்கியின் உள்ளாட்சி வாரியத்தின் உறுப்பினராகவும் பணியாற்றினார்.
# ஜென்னு குருபா


**ஜென்னு குருபா** (*Jenu Kuruba*) என்பது நீலமலையைச் சேர்ந்த ஒரு பழங்குடி இனக்குழு ஆகும், இப்பழங்குடியின மக்களின் தொகை சுமார் 37000 ஆகும். இவர்கள் கேரளா மற்றும் கர்நாடகா மாநிலங்களின் எல்லையில் உள்ள மாவட்டங்களில் குவிந்துள்ளனர். 'ஜேனு' என்றால் கன்னடத்தில் 'தேன்' என்று பொருள்படும், இது காட்டில் தேன் சேகரிப்பவர்களாக இவர்களின் பாரம்பரியத் தொழிலைக் குறிக்கிறது. 20ஆம் நூற்றாண்டின் முற்பகுதியில் இவர்கள் காடுகளில் குடிசைகளில் வாழ்ந்து விவசாயம் செய்தனர். 1970களில் தொடங்கி இன்றும் தொடர்ந்து, நாகர்ஹோளே, பந்திப்பூர் போன்ற நீலகிரியின் பல்வேறு புலிகள் காப்பகங்களில் பாதுகாப்பு நடவடிக்கைகள் காரணமாக பல ஜெனு குருபாக்கள் தங்கள் வசிப்பிடங்களில் இருந்து வெளியேற்றப்பட்டுள்ளனர். காடுகளுக்கு வெளியே இடம்பெயர்ந்தவர்கள் தினசரி கூலித் தொழிலாளர்களாகவும் விவசாயத் தொழிலாளர்களாகவும் கடுமையான வறுமையில் வாழ்கின்றனர். பலர் குடகு காபி தோட்டங்களிலோ, வனத்துறையில் தொழிலாளர்களாகவோ வேலை செய்கிறார்கள். இவர்கள் ஜென்னு குரும்பா மொழி பேசுகிறார்கள், இது கொடவா அல்லது கன்னடத்தின் கிராமப்புற பேச்சுவழக்குடன் தொடர்புடையது என்று வகைப்படுத்தப்பட்டுள்ளது. மிகச் சமீபத்தில் 2020 இல் வன உரிமைகள் சட்டத்தின் விதிமுறைகளின் கீழ், பழங்குடியினர் ஒதுக்கப்பட்ட காடுகளில் வாழ பல முறை போராடியுள்ளனர். மேலும், 2021 ஆம் ஆண்டில் "வனத்துறையை ஒரு ஆக்கிரமிப்பாளராகவும், சுற்றுச்சூழல் சுற்றுலா மற்றும் சஃபாரிக்களை ஊக்குவிப்பதற்காகவும்... இந்திய மற்றும் சர்வதேச சட்டங்களின் கீழ் சட்டவிரோதமான நடவடிக்கைகள்"... போன்றவற்றிற்கு எதிராக போராட்டங்கள் தொடர்ந்தன.  

முன்பு இப்பழங்குடியினப் பெண்கள் வழக்கமான மைசூர் கிராமப்புற பெண்களின் பாணியில் ஒரு புடவையை அணிந்திருந்தனர். ஏழ்மை நிலையில் இருந்தோர். இருந்தால், இடுப்பைச் சுற்றி ஒரு துணியையும், மற்றொன்று மேல் உடலை ஓரளவு மறைக்கவும் அணிந்திருந்தனர். சமூகத்தின் ஆண்கள் ஒரு வழக்கமான சாகுபடி செய்பவரின் பாணியில் தங்கள் தலைமுடியை வெட்டி, வெப்பம் மற்றும் சூரிய ஒளியிலிருந்து சிறிதளவு பாதுகாப்பை வழங்கும் விதமாகப் பின்பற்றுகிறார்கள்.
# சக்கலாலா


**சக்கலாலா** (*Chaklala*), பாகிஸ்தான் நாட்டின் பஞ்சாப் மாகாணத்தில் உள்ள ராவல்பிண்டி மாவட்டத்தின் தலைமையிட நகரமான இராவல்பிண்டியின் புறநகர் பகுதியும், இராணுவப் பாசறை நகரம் ஆகும்.இது கடல்மட்டத்திலிருந்து 487 மீட்டர் உயரத்தில் உள்ளது. 2002ஆம் ஆண்டில் பாகிஸ்தான் பாதுகாப்பு அமைச்சகம், நிர்வாக வசதிக்காக இராவல்பிண்டி இராணுவப் பாசறை நகரத்திலிருந்து, சக்கலாலா இராணுவப் பாசறை நகரம் நிறுவப்பட்டது.  

சக்கலாலா நகரம் இராவல்பிண்டிக்கு வடகிழக்கே 6 கிலோமீட்டர் தொலைவிலும், இஸ்லாமாபாத்திற்கு வடமேற்கே 19.5 கிலோமீட்டர் தொலைவிலும் உள்ளது. இங்கு கேந்திர முக்கியத்துவம் வாய்ந்த *நூர் கான்* வான்படை தளம் உள்ளது.  

சக்கலாலா நகரம் (8,405 ஏக்கர்கள்) பரப்பளவு கொண்டது. 2023ஆம் ஆண்டின் பாகிஸ்தான் மக்கள்தொகை கணக்கெடுப்பின்படி, இதன் மக்கள் தொகை 3,33,115 ஆகும்.இப்பாசறை நகரத்தில் உள்ள பெனாசிர் புட்டோ பன்னாட்டு வானூர்தி நிலையத்திலிருந்து 1 கிலோ மீட்டர் தொலைவில் சக்கலாலா தொடருந்து நிலையம் உள்ளது. இந்நகரத்திற்கு மேற்கே இஸ்லாமாபாத் விரைவுச் சாலை செல்கிறது.  
## மக்கள் தொகை பரம்பல்
2023ஆம் ஆண்டின் பாகிஸ்தான் மக்கள்தொகை கணக்கெடுப்பின்படி, சக்கலாலா நகரத்தின் மொத்த மக்கள் தொகை 3,33,115 ஆகும். இந்நகரத்தில் பகாரி மக்கள், பஞ்சாபி மக்கள், பஷ்தூன் மக்கள் பெரும்பான்மையாக வாழ்கின்றனர்.1947ஆம் ஆண்டு முதல் காஷ்மீரிகள் இந்நகரத்தில் புலம்பெயர்ந்து வாழ்கின்றனர்.  
## சக்கலாலா இராணுவப் பாசறை
தளத்தில் USAF C-17 போர் விமானம்]]  
சக்கலாலா நகரத்தில் இராணுவக் குடியிருப்புகள், இராணுவத்தின் படையணிகள் மற்றும் கேந்திர முக்கியத்துவம் வாய்ந்த *நூர் கான்* வான்படை தளம் கொண்டுள்ளது.  
## போக்குவரத்து
தளம்]]  
சக்கலாலா நகரத்தில் வான்படை தளம் உள்ளது. வங்காளம் முதல் பெஷாவர் வரை செல்லும் பெரும் தலைநெடுஞ்சாலை சக்கலாலா நகரம் வழியாகச் செல்கிறது.  
### தொடருந்து நிலையம்

பெஷாவர் முதல் கராச்சி வரை செல்லும் அனைத்து தொடருந்துகளும் சக்கலாலா தொடருந்து நிலையத்தில் நின்று செல்கிறது.  
### வானூர்தி நிலையம்
கேந்திரிய முக்கியத்துவம் வாய்ந்த நூர் கான் வான்படை தளம் சக்கலாலா நகரத்தில் உள்ளது.  
## கல்வி நிலையங்கள்
- இராணுவப் பொதுப் பள்ளி & படைத்துறை கல்லூரி
- சக்கலாலா கூட்டு இராணுவப் பள்ளி மற்றும் படைத்துறை கல்லூரி
- சக்கலாலா வான்படை கல்லூரி (*நூர் கான்* வான்படை தளம்)
## 2025 இந்தியா-பாகிஸ்தான் சண்டை

பாகிஸ்தான் ஆதரவு பெற்ற எதிர்ப்பு முன்னணியினர் நடத்திய 2025 பகல்காம் தீவிரவாத தாக்குதலை அடுத்து, இந்தியவின் பாதுகாப்புப் படைகள், பாகிஸ்தான் தீவிரவாத முகாம்கள் மீது நடத்திய 2025 சிந்தூர் நடவடிக்கைகளின் ஒரு பகுதியாக, சக்கலாலாவில் உள்ள *நூர் கான்* வான்படை தளத்தின் வான் பாதுகாப்பு அமைப்புகள் ஏவுகணைகளால் தாக்கி அழிக்கப்பட்டது.